MESTSKÁ ČASŤ BRATISLAVA - NOVÉ MESTO
MIESTNY ÚRAD BRATISLAVA - NOVÉ MESTO
Junácka č. 1, 832 91 Bratislava 3
        Komisia územného plánovania, urbanizmu a výstavby Miestneho zastupiteľstva
        mestskej časti Bratislava – Nové Mesto

                                                                                                                                                V Bratislave, 18. novembra 2015

ZÁPISNICA č. 9/2015

z pracovného rokovania Komisie územného plánovania, urbanizmu a výstavby,
ktoré sa konalo dňa 18. novembra 2015

Prítomní:	podľa prezenčnej listiny
		Ing. arch. Peter Vaškovič, Mgr. Edita Pfundtner, Ing. Stanislav Winkler,
		Ing. arch. Otto Novitzky, Ing. Andrej Árva, Ing. Helena Bánska, Ing. Jana Hodúrová,
		Ing. Ondrej Trnovský, Ing. arch. Milan Beláček,

Program:

1.	Otvorenie	
2.	Materiály na rokovanie MR a MZ	
         2.1 Plán kontrolnej činnosti kontrolóra MČ BA –Nové Mesto na I. polrok 2016
         2.2 Návrh na schválenie Štatútu programovej rady
         2.3 Návrh na schválenie Štatútu časopisu Hlas Nového Mesta
         2.4 Návrh na vstup mestskej časti Bratislava – Nové Mesto do Združenia Malokarpatská vínna
               cesta
         2.5 Návrh časového harmonogramu zasadnutí Miestnej rady, Miestneho zastupiteľstva a Komisií
               Miestneho zastupiteľstva mestskej časti Bratislava – Nové Mesto na rok 2016
         2.6 Návrh na prijatie Mestskej časti Bratislava – Nové Mesto do spolku „Nové Mestá v Európe“
         2.7 Návrh Všeobecne záväzného nariadenia mestskej časti Bratislava – Nové Mesto č..../2015
               o určení školských obvodov jednotlivých základných škôl v mestskej časti Bratislava – Nové
               Mesto a o mieste a čase zápisu detí na plnenie povinnej školskej dochádzky v základných
               školách
         2.8 Návrh Všeobecne záväzného nariadenia mestskej časti Bratislava – Nové Mesto, ktorým sa 
               vyhradzujú miesta a ustanovujú podmienky na umiestňovanie plagátov na verejných
               priestranstvách na území mestskej časti Bratislava – Nové Mesto pre voľby do Národnej rady
               Slovenskej republiky v roku 2016
         2.9 Všeobecne záväzné nariadenie mestskej časti Bratislava – Nové Mesto č. .../2015, ktorým sa
               určuje výška dotácie na prevádzku a mzdy na dieťa v materskej škole a žiaka v školských
               zariadeniach zriadených mestskou časťou Bratislava – Nové Mesto
       2.10 Všeobecne záväzné nariadenie mestskej časti Bratislava – Nové Mesto č...../2015 o miestnych
               daniach na území mestskej časti Bratislava – Nové Mesto
       2.11 Návrh rozpočtu mestskej časti Bratislava – Nové Mesto na roky 2016 – 2018
       2.12 Návrh všeobecne záväzného nariadenia mestskej časti Bratislava – Nové Mesto
               o podmienkach poskytovania dotácií a grantov z rozpočtu mestskej časti Bratislava – Nové
               Mesto	
3.    Rôzne	
       3.1 Bytové domy Jeséniova ul. – KOLIBA
       3.2 Podnet na zmenu územného plánu hl. mesta SR Bratislavy 	

K bodu 1 – Otvorenie 
Rokovanie komisie otvoril a viedol predseda komisie Ing. arch. Peter Vaškovič.
Komisia schválila program rokovania komisie bez pripomienok.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.7 – Návrh Všeobecne záväzného nariadenia mestskej časti Bratislava – Nové Mesto č..../2015 o určení školských obvodov jednotlivých základných škôl v mestskej časti Bratislava – Nové Mesto a o mieste a čase zápisu detí na plnenie povinnej školskej dochádzky v základných školách
Materiál predstavil Mgr. Vladimír Novák, vedúci oddelenia školstva.

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 2.9 – Všeobecne záväzné nariadenie mestskej časti Bratislava – Nové Mesto č. .../2015, ktorým sa určuje výška dotácie na prevádzku a mzdy na dieťa v materskej škole a žiaka v školských zariadeniach zriadených mestskou časťou Bratislava – Nové Mesto
Aj k tomuto materiálu podal vysvetlenie Mgr. Vladimír Novák.  Uviedol, že mestská časť sa snaží umiestňovať v materských školách predovšetkým deti bývajúce v mestskej časti. Ďalej poznamenal, že na začiatku aktuálneho školského roku bola otvorená nová škôlka na Kalinčiakovej ulici, rozšírená bola MŠ Jeséniova, ale bolo by vhodné, aby sa v mestskej časti vybudovali aj nové priestory MŠ.
Ing. arch. Vaškovič upozornil, že v mestskej časti sú pripravované viaceré rezidenčné projekty, najmä na Račianskej ulici a v jej bezprostrednom zázemí, ktoré v blízkej budúcnosti môžu vyvolať zvýšený záujem obyvateľov mestskej časti o ďalšie miesta v materských školách. 

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.3 – Návrh na schválenie Štatútu časopisu Hlas Nového Mesta
Materiál predstavila Mgr. Biharyová z oddelenia právneho, podnikateľských činností, evidencie súpisných čísel a správy pozemkov. 
Ing. arch. Vaškovič ako člen redakčnej rady informoval prítomných, že návrh štatútu bol prerokovaný členmi redakčnej rady a upozornil, že v návrhu štatútu je vytvorená nová pozícia dôležitá pre tvorbu a vydávanie časopisu, funkcia výkonného redaktora, ktorá má nahradiť funkciu podpredsedu redakčnej rady. Ďalej uviedol, že členovia redakčnej rady sa zhodli na tom, že je potrebné zachovať vysokú technickú i obsahovú kvalitu časopisu a nový štatút má k naplneniu tohto cieľa výrazne prispieť.

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.2 – Návrh na schválenie Štatútu programovej rady
Tento bod programu predstavil poslanec Mgr. Dan Sládek, spracovateľ a predkladateľ materiálu.

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.6 – Návrh na prijatie Mestskej časti Bratislava – Nové Mesto do spolku „Nové Mestá v Európe“
Tento návrh predstavil zástupca starostu Ing. Stanislav Winkler.

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.4 – Návrh na vstup mestskej časti Bratislava – Nové Mesto do Združenia Malokarpatská vínna cesta

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.5 – Návrh časového harmonogramu zasadnutí Miestnej rady, Miestneho zastupiteľstva a Komisií Miestneho zastupiteľstva mestskej časti Bratislava – Nové Mesto na rok 2016

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.8 – Návrh Všeobecne záväzného nariadenia mestskej časti Bratislava – Nové Mesto, ktorým sa vyhradzujú miesta a ustanovujú podmienky na umiestňovanie plagátov na verejných priestranstvách na území mestskej časti Bratislava – Nové Mesto pre voľby do Národnej rady
Slovenskej republiky v roku 2016

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.11 – Návrh rozpočtu mestskej časti Bratislava – Nové Mesto na roky 2016 – 2018
Materiál predstavila Katarína Nagyová, referentka rozpočtu, ďalšie informácie doplnila RNDr. Jana Ondrová, vedúca oddelenia hospodárskeho a finančného.

Komisia prerokovala predložený materiál a berie ho na vedomie.

Hlasovanie:	PRÍTOMNÍ:	8	
	ZA:		8	
	PROTI:	0	
	ZDRŽAL SA:	0	

K bodu 2.10 – Všeobecne záväzné nariadenie mestskej časti Bratislava – Nové Mesto č...../2015 o miestnych daniach na území mestskej časti Bratislava – Nové Mesto
K tomuto bodu programu podala vysvetlenie Ing. Ingrid Hollá, referentka miestnych daní. Podotkla, že zmena v tomto VZN sa týka výhradne predajných automatov a nevýherných hracích prístrojov. Pri návrhu predmetných nových sadzieb daní na rok 2016 sa vychádzalo z porovnania sadzieb uplatňovaných v iných mestských častiach Bratislavy.

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 2.12 – Návrh všeobecne záväzného nariadenia mestskej časti Bratislava – Nové Mesto o podmienkach poskytovania dotácií a grantov z rozpočtu mestskej časti Bratislava – Nové Mesto
Spracovateľom tohto návrhu VZN je poslanec a tajomník miestnej rady JUDr. Mikulec. Informácie o predkladanom materiáli poskytla RNDr. Jana Ondrová a upozornila prítomných na pripomienky hospodárskeho a finančného oddelenia miestneho úradu, ktoré boli zapracované do predmetného materiálu. 

Komisia prerokovala predložený materiál a berie ho na vedomie.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 2.1 – Plán kontrolnej činnosti kontrolóra MČ BA – Nové Mesto na I. polrok 2016
Spracovateľ tohto materiálu, miestny kontrolór Ing. Martin Böhm, oboznámil prítomných s návrhom plánu kontrolnej činnosti na I. polrok 2016. Vysvetlil, že niektoré naplánované kontroly, ktoré  nestihli zrealizovať v roku 2015 navrhuje presunúť do I. polroku 2016.

Komisia prerokovala predložený materiál a odporúča ho predložiť na schválenie Miestnemu zastupiteľstvu mestskej časti Bratislava – Nové Mesto bez pripomienok.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 3 – Rôzne

K bodu 3.1 – Bytové domy Jeséniova ul. – KOLIBA
S pripravovaným investičným zámerom stavebníka – ITB Development a.s. (Bytové domy Koliba, Jeséniova ul.) prítomných oboznámili architekti z architektonickej kancelárie Architekti Šebo Lichý s.r.o., Ing. arch. Tomáš Šebo a Ing. arch. Martina Krajmer Matušová, ktorí sú spracovateľmi architektonickej štúdie (investičný zámer).
Prítomní diskutovali s architektmi a zástupcom stavebníka najmä o dopravnej situácii na Kolibe a rozsahu pripravovaného investičného zámeru.
Architekti prítomných oboznámili s navrhnutými úpravami obslužnej komunikácie v Strážnej ul. na záujmovom vlastnom pozemku stavebníka a s navrhnutými úpravami križovatky Podkolibskej, Hlavnej a Jeséniovej ul., ako aj s navrhnutou úpravou existujúcej zastávky mestskej hromadnej dopravy na Hlavnej ul., situovanými na pozemkoch Hlavného mesta SR Bratislavy.
Ďalšia diskusia bola venovaná rozsahu navrhnutej zastavanosti záujmového pozemku, z ktorého je časť navrhnutá na rozšírenie obslužnej komunikácie v Strážnej ul. a navrhnutému počtu nadzemných podlaží, keďže v platnom Územnom pláne zóny Podhorský pás sú pre záujmový pozemok stanovené regulatívy – maximálny počet nadzemných podlaží – 2 a maximálny koeficient zastavanej plochy – 0,3.

Komisia po oboznámení sa so základnými informáciami o pripravovanom investičnom zámere žiada starostu mestskej časti pred vydaním záväzného stanoviska mestskej časti k investičnému zámeru o dôsledné posúdenie súladu investičného zámeru s platným Územným plánom zóny Podhorský pás a o zvolanie stretnutia s obyvateľmi širšieho zázemia záujmovej lokality, na ktorom im budú môcť zástupcovia stavebníka a architekti predmetný investičný zámer predstaviť.

Hlasovanie:	PRÍTOMNÍ:	7	
	ZA:		7	
	PROTI:	0	
	ZDRŽAL SA:	0	

K bodu 3 – Rôzne

Bod 3.2 – Podnet na zmenu územného plánu hl. mesta SR Bratislavy
Predmetný bod nebol z časových dôvodov (časová a priestorová kolízia s rokovaním Komisie finančnej, pre správu a nakladanie s majetkom mestskej časti) prerokovaný.

Ing. arch. Peter Vaškovič v. r.	
predseda komisie ÚPUaV	
Miriam Šujanová v. r.	
zapisovateľka komisie ÚPUaV